چین-ده 1279-جی ایلدن اعتبارا ایتن فوگان معبدی آرخولوژی قازینتی‌لار نتیجه‌سینده تاپیلدی.
شینهوا خبر آژانسینین وئردیگی معلوماتا گؤره، سیچوان ایالتی‌نین چینگدو شهرینده آیلارلا داوام ائدن ارخولوژی قازینتی‌لار نتیجه‌سینده تخمینا 800 ایلدیر تاپیلا بیلینمه‌ین معبد اورتایا چیخدی.
آرخولوق‌لار قروپونون رهبری یی لی معبدین ساده‌جه بیر حیصه‌سی‌نین تاپیلدیغینی، بونونلا یاناشی، معبده عاید دیوارلار، یول‌لار، قویولار و خندک‌لرین ده آشکار ائدیلدیگینی دئدی.
همچنین آرخولوژی قازینتی‌لاردا میلاددان اول 1600-285-جی ایللرده حؤکم سورن جوو و شانگ خانه‌دان‌لیق‌لاری دؤورونه عاید 80 قدیم مزار، بودیزم اینانجینا عاید مین‌دن چوخ لوحه و 500-یه یاخین هیکل تاپیلدی.
میلاددان سونرا 4-جی عصرینده اینشا ائدیلن معبد 317-429-جی ایللرده دوغو چین خانه‌دان‌لیغی، 1127-1279-جی ایللرده ده گونئی سونگ خانه‌دان‌لیغی دؤورونده بودیزمه ائو صاحب‌لیگی ائدن‌دن سونرا یئر سوروشمه‌سی و زلز‌له کیمی طبیعت حادثه‌لری سببیندن تورپاق آلتیندا قالمیشدی.
